अर्थशास्त्रम्/अधिकरणम् १२/अध्यायः १
"बलीयसाअभियुक्तो दुर्बलः सर्वत्रानुप्रणतो वेतस-धर्मा तिष्ठेत्  ।। १२.१.०१  ।।
 इन्द्रस्य हि स प्रणमति यो बलीयसो नमति" इति भारद्वाजः   ।। १२.१.०२  ।।
 "सर्व-संदोहेन बलानां युध्येत   ।। १२.१.०३  ।।
 पराक्रमो हि व्यसनं अपहन्ति   ।। १२.१.०४  ।।
 स्व-धर्मश्चएष क्षत्रियस्य । युद्धे जयः पराजयो वा" इति विशाल-अक्षः   ।। १२.१.०५  ।।
 नैति कौटिल्यः   ।। १२.१.०६  ।।
 सर्वत्रानुप्रणतः कुलैडक इव निराशो जीविते वसति   ।। १२.१.०७  ।।
 युध्यमानश्चाल्प-सैन्यः समुद्रं इवाप्लवोअवगाहमानः सीदति   ।। १२.१.०८  ।।
 तद्-विशिष्टं तु राजानं आश्रितो दुर्गं अविषह्यं वा चेष्टेत   ।। १२.१.०९  ।।
 त्रयोअभियोक्तारो धर्म-लोभ-असुर-विजयिन इति   ।। १२.१.१०  ।।
 तेषां अभ्यवपत्त्या धर्म-विजयी तुष्यति   ।। १२.१.११  ।।
 तं अभ्यवपद्येत । परेषां अपि भयात्  ।। १२.१.१२  ।।
 भूमि-द्रव्य-हरणेन लोभ-विजयी तुष्यति   ।। १२.१.१३  ।।
 तं अर्थेनाभ्यवपद्येत   ।। १२.१.१४  ।।
 भूमि-द्रव्य-पुत्र-दार-प्राण-हरणेनासुर-विजयी   ।। १२.१.१५  ।।
 तं भूमि-द्रव्याभ्यां उपगृह्याग्राह्यः प्रतिकुर्वीत   ।। १२.१.१६  ।।
 तेषां अन्यतमं उत्तिष्ठमानं संधिना मन्त्र-युद्धेन कूट-युद्धेन वा प्रतिव्यूहेत   ।। १२.१.१७  ।।
 शत्रु-पक्षं अस्य साम-दानाभ्याम् । स्व-पक्षं भेद-दण्डाभ्यां   ।। १२.१.१८  ।।
 दुर्गं राष्ट्रं स्कन्ध-आवारं वाअस्य गूढाः शस्त्र-रस-अग्निभिः साधयेयुः   ।। १२.१.१९  ।।
 सर्वतः पार्ष्णिं अस्य ग्राहयेत्  ।। १२.१.२०  ।।
 अटवीभिर्वा राज्यं घातयेत् । तत्-कुलीन-अपरुद्धाभ्यां वा हारयेत्  ।। १२.१.२१  ।।
 अपकार-अन्तेषु चास्य दूटं प्रेषयेत्  ।। १२.१.२२  ।।
 अनपकृत्य वा संधानं   ।। १२.१.२३  ।।
 तथाअप्यभिप्रयान्तं कोश-दण्डयोः पाद-उत्तरं अहो-रात्र-उत्तरं वा संधिं याचेत   ।। १२.१.२४  ।।
 स चेद्दण्ड-संधिं याचेत । कुण्ठं अस्मै हस्त्य्-अश्वं दद्याद् । उत्साहितं वा गर-युक्तं   ।। १२.१.२५  ।।
 पुरुष-संधिं याचेत । दूष्य-अमित्र-अटवी-बलं अस्मै दद्याद्योग-पुरुष-अधिष्ठितं   ।। १२.१.२६  ।।
 तथा कुर्याद्यथाउभय-विनाशः स्यात्  ।। १२.१.२७  ।।
 तीक्ष्ण-बलं वाअस्मै दद्याद्यदवमानितं विकुर्वीत । मौलं अनुरक्तं वा यदस्य व्यसनेअपकुर्यात्  ।। १२.१.२८  ।।
 कोश-संधिं याचेत । सारं अस्मै दद्याद्यस्य क्रेतारं नाधिगच्छेत् । कुप्यं अयुद्ध-योग्यं वा   ।। १२.१.२९  ।।
 भूमि-संधिं याचेत । प्रत्यादेयां नित्य-अमित्रां अनपाश्रयां महा-क्षय-व्यय-निवेशां वाअस्मै भूमिं दद्यात्  ।। १२.१.३०  ।।
 सर्व-स्वेन वा राज-धानी-वर्जेन संधिं याचेत बलीयसः   ।। १२.१.३१  ।।
 यत्प्रसह्य हरेदन्यस्तत्प्रयच्चेदुपायतः  । ।। १२.१.३२अ ब  ।।
 रक्षेत्स्व-देहं न धनं का ह्यनित्ये धने दया   ।। १२.१.३२च्द्  ।।